Producent \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa sjedišta (ulica, broj, grad) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Udruženje filmskih radnika u Bosni i Hercegovini (u daljem tekstu: UFRuBiH), Branilaca Sarajeva 20/III, Sarajevo, BiH, kao udruženje za kolektivno ostvarivanje autorskih i srodnih prava na osnovu člana 3. Zakona o kolektivnom ostvarivanju autorskih i srodnih prava (“ Službeni glasnik BiH “ broj: 63/10),

Zaključili su dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UGOVOR O PRIJENOSU PRAVA ZA NAPLATU NAKNADE OD KABLOVSKIH OPERATERA KOLEKTIVNOJ ORGANIZACIJI U BIH**

**Član 1.**

Ovim ugovorom producent prenosi na UFRuBiH svoje pravo naplate naknade od kablovskih operatera, kao kolektivnoj organizaciji u Bosni i Hercegovini.

Na osnovu člana 4. Zakona o kolektivnom ostvarivanju autorskog i srodnih prava, producent prenosi na UFRuBiH naplatu naknade od strane kablovskog reemitiranja autorskih djela, osim ako se radi o vlastitim emisijama radiodifuznih organizacija, neovisno o tome jesu li to izvorna prava radiodifuznih organizacija ili prava koja su na njih prenijeli drugi nositelji prava.

**Član 2.**

Producent ovlašćuje i obavezuje UFRuBiH da u svoje ime, a za račun autora vrši zastupanje istih kod kablovskih operatera.

**Član 3.**

UFRuBiH se obavezuje da će ostvarivati prava filmskih producenta pod jednakim uslovima koja ostvaruje za sve članove i inostrane autore i nosioce autorskog prava, u skladu sa zakonom, međunarodnim ugovorima, općim aktima i odlukama organa upravljanja UFRuBiH.

**Član 4.**

Producent se obavezuje da redovno obavještava UFRuBiH o svim promjenama ličnih podataka (adresa i sl.).

**Član 5.**

Ovaj ugovor se zaključuje na period od pet godina, s tim da se nakon isteka trajanja ugovor može neograničeno produžavati za iste periode.

**Član 6.**

Svaka ugovorna strana može otkazati ugovor u cjelini ili djelimično, pismenim putem. Predviđeni otkazni rok je 15 dana.

**Član 7.**

Prava filmskog producenta traju 50 godina od dana prvog fiksiranja videograma.

**Član 8.**

UFRuBiH je ovlašten kolektivno ostvarivati prava naplate naknade od strane kablovskih operatera u BiH i inostranstvu za cijelo vrijeme trajanja ugovora. Filmski producent može upisati izuzeće/teritorije države gdje uživa zaštitu druge kolektivne organizacije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U tom slučaju, filmski producent je dužan pismeno obavijestiti drugu kolektivnu organizaciju ili druge kolektivne organizacije o prenosu prava iz Člana 1 ovog Ugovora.

**Član 9.**

Ugovorne strane saglasne su da će eventualni spor iz ovog ugovora rješavati sporazumno, a u protivnom nadležan je sud u Sarajevu.

**Član 10.**

Ovaj ugovor je sačinjen u 3 ( tri ) originalna primjerka, svaka ugovorna strana zadržava po jedan

primjerak ugovora, a jedan primjerak ugovora se dostavlja Institutu za intelektualno vlasništvo BiH.

**Filmski producent UFRuBiH**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**